દીપાના બંને હાથમાં અને પગમાં મહેંદી પાડવામાં આવે છે અને ત્યારબાદ પૂજા કરીને અવની દીપાને એના રૂમમાં લઈ જાય છે ! દીપા, અવની અને એમની પિતરાઈ બહેનો કુસુમ અને નંદિની રૂમમાં બેઠા હોય છે અને આવતીકાલની વાતો કરતાં હોય છે અને હસતાં હોય છે. ત્યારે દીપાના પતિ કૈલાશનો ફૉન આવે છે અને કહે છે, “દીપા, આજે લગ્નની આગલી રાત છે તો મને તો ઊંઘ નથી આવતી, ચાલને ક્યાંક બહાર આઈસ્ક્રીમ ખાવા જઈએ !” ત્યારે અવની દીપાના હાથ માંથી ફૉન લઈ લે છે અને કહે છે, “જીજુ આટલી જલ્દી હોય તો આવી જાઓને ઘરે, પણ એક ચેલેન્જ છે !”